Krajská prokuratúra Prešov 
Masarykova 16, 080 01 Prešov 1 	

Sp. zn. : Kv 26/12/7700	Prešov, 7.11.2012
EEČ : 2-53-3-2012

U Z N E S E N I E

Trestná vec:	obvinený XXXXX 
Prečin:	prečin poškodzovania cudzej veci podľa § 245 ods. 1, ods. 2  písm. a), písm. b) Trestnéhozákona s poukazom na § 140 písm. a) Trestného zákona spáchaného formou účastníctva podľa § 21 ods. 1 písm. c) Trestného zákona,     

Rozhodol: 	prokurátor Krajskej prokuratúry Prešov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
XXXXX v presne nezistený deň v období medzi 6. februárom až 3.aprílom 2009 na presne nezistenom mieste oslovil XXXXX s požiadavkou vzbudiť strach u XXXXX a XXXXX,  alebo im akokoľvek poškodiť ako odplatu za to, že XXXXX spôsobujú problémy na daňových úradoch, 
načo XXXXX v jednom neustálenom bistre v Košiciach oslovil XXXXX s tým, aby im bolo poškodené motorové vozidlo alebo iný ich majetok, pričom XXXXX súhlasil, a to za finančnú odplatu 10.000,-€, následne sa títo dvaja opätovne v uvedenom bistre stretli, pričom XXXXX odovzdal XXXXX 5.000,-€, ktoré mal od XXXXX, zárove¨ľ mu odovzdal mená osôb, ktorým podľa objednávky XXXXX bolo potrebné poškodiť, aj s adresami ich pobytu a evidenčnými číslami motorových vozidiel, ktoré v tom čase používali,    
až dňa 3.4.2009 v čase okolo 00.40 hod. doposiaľ neznámi páchatelia na parkovisku pred vchodom č. 36 obytného bloku na ulici XXXXX v Prešove nezisteným predmetom a spôsobom podpálili tam zaparkované osobné motorové vozidlo zn. Škoda Octavia, E.Č. XXXXX, výrobného čísla XXXXX čím takto spôsobili škodu pre držiteľa vozidla XXXXX vo výške 6.555,5-€ a majiteľa vozidla ČSOB Leasing a.s. so sídlom Panónska cesta č. 11, XXXXX vo výške 7.677,95-€, 
pričom XXXXX po tomto podpálení na nezistenom mieste v Košiciach odovzdal XXXXX zvyšných 5.000,-€, ktoré mal takisto od XXXXX. 

lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením povereného príslušníka OO PZ XXXXX - Juh sp. zn. ČVS: ORP-771/JU-PO-2009 z  03.04.2009  bolo podľa § 199 ods. 1 Trestného poriadku začaté trestné stíhanie vo veci prečinu poškodzovania cudzej veci podľa § 245 ods. 2 písm. a) Trestného zákona na tom skutkovom základe, že v  čase okolo 00.40 hod. dňa 3.4.2009 doposiaľ nezistený páchateľ na parkovisku pred vchodom č. 36 obytného bloku na ulici XXXXX v Prešove nezisteným predmetom a spôsobom podpálil tam zaparkované osobné motorové vozidlo zn. Škoda Octavia, evidenčného čísla XXXXX striebornej metalízy, čím takto spôsobil škodu poškodením pre držiteľa vozidla XXXXX, nar. XXXXX, bytom XXXXX, XXXXX vo výške 6.638,78-€ a majiteľa vozidla ČSOB Leasing a.s. so sídlom Panónska cesta č. 11, Bratislava - Petržalka vo výške 6.970,-€.
  
Uznesením povereného príslušníka OO PZ XXXXX - Juh  sp. zn: ČVS:ORP-771/JU-PO-2009 z 22.7.2009 bolo podľa § 228 ods. 1 Trestného poriadku trestné stíhanie vo veci vyššie uvedeného prečinu prerušené, nakoľko sa nepodarilo zistiť skutočnosti oprávňujúce vykonať trestné stíhanie proti určitej osobe. 

Opatrením prezidenta Policajného zboru pod č.p.: PPZ-BOK-VY-129-1/2012 zo dňa 17.1.2012 v zmysle  čl. 3 ods. 6 písm. b) s poukazom na čl. 3 ods. 5 písm. b) Nariadenia MV SR č. 175/2010 o vymedzení príslušnosti útvarov Policajného zboru a útvarov Ministerstva vnútra SR pri odhaľovaní trestných činov, pri zisťovaní ich páchateľov a o postupe v trestnom konaní bola určená výberová príslušnosť k vyšetrovaniu - trestnému konaniu vyšetrovateľa PZ úradu boja proti organizovanej kriminalite Prezídia Policajného zboru v trestnom konaní vedenom na Obvodnom oddelení PZ XXXXX - Juh pod ČVS:ORP-771/JU-PO-2009 vo veci prečinu poškodzovania cudzej veci podľa § 245 ods. 2 písm. a) Trestného zákona, ktorý bol spáchaný spôsobom vyššie uvedeným. 

Uznesením vyšetrovateľa odboru Východ úradu boja proti organizovanej kriminalite Prezídia PZ  sp. zn. ČVS: PPZ-32/BOK-VY-2012 z 21.5.2012 bolo podľa § 228 ods. 5 Trestného poriadku pokračované v trestnom stíhaní, lebo dôvod na prerušenie pominul.

Uznesením vyšetrovateľa odboru Východ úradu boja proti organizovanej kriminalite Prezídia PZ  sp. zn. ČVS: PPZ-32/BOK-VY-2012 z 25.10.2012 bolo podľa § 206 ods. 1 Trestného poriadku vznesené obvinenie XXXXX, nar, XXXXX vo Valalikoch, trvale bytom XXXXX, XXXXX  za prečin poškodzovania cudzej veci podľa § 245 ods. 1, ods. 2  písm. a), písm. b) Trestného zákona s poukazom na § 140 písm. a) Trestného zákona spáchaný formou účastníctva podľa § 21 ods. 1 písm. c) Trestného zákona na tom skutkovom základe, ako je uvedené vo výrokovej časti citovaného uznesenia.

Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Po vydaní uznesenia o vznesení obvinenia XXXXX bolo na základe zadováženého úmrtného listu Č.: Ú-268/2012 z 5.11.2012 zistené z knihy úmrtí matričného úradu XXXXX - Juh, že obvinený XXXXX zomrel dňa 5.7.2011 v Košiciach- Juh.

Vzhľadom na vyššie uvedené bolo preto potrebné rozhodnúť o zastavení trestného stíhania podľa § 215 ods. 1 písm. d/ Trestného poriadku lebo trestné stíhanie je neprípustné v zmysle § 9 ods. 1 písm. d/ Trestného poriadku.

Poučenie:
POUČENIE:    Proti tomuto uzneseniu je prípustná sťažnosť, ktorú je možno podať do 3 dní  odo dňa jeho doručenia u orgánu, ktorý ho vydal. Včas podaná sťažnosť   
                    má    odkladný účinok.

JUDr. Michal Bačo
prokurátor